**MINISTERUL MEDIULUI, APELOR ŞI PĂDURILOR**

****

# O R D I N

**Nr. / .2023**

pentru modificarea alineatului (1) al articolului 85 din Instrucțiunile pentru evaluarea efectivelor unor specii de faună cinegetică admise la vânătoare și pentru reglementarea modului de stabilire a cotelor de recoltă pentru acestea aprobate prin Ordinul ministrului mediului, apelor și pădurilor nr. 2847 / 02.11.2022

Având în vedere Referatul de aprobare nr. DGB/ 121197 / .01.2023 al Direcției Generale Biodiversitate

Ținând seama de Avizul nr. …/2023 al Consiliului Național de Vânătoare,

În temeiul art. 57 [alin. (1)](http://lege5.ro/App/Document/gm2dcnrygm3q/codul-administrativ-din-03072019?pid=291968217&d=2021-05-14#p-291968217), [(4)](http://lege5.ro/App/Document/gm2dcnrygm3q/codul-administrativ-din-03072019?pid=291968220&d=2021-05-14#p-291968220) și [(5)](http://lege5.ro/App/Document/gm2dcnrygm3q/codul-administrativ-din-03072019?pid=291968221&d=2021-05-14#p-291968221) din Ordonanța de urgență a Guvernului [nr. 57/2019](http://lege5.ro/App/Document/gm2dcnrygm4a/ordonanta-de-urgenta-nr-57-2019-privind-codul-administrativ?d=2021-05-14) privind Codul administrativ, cu modificările și completările ulterioare, precum și al art. 13 [alin. (4)](http://lege5.ro/App/Document/gm2tsmbzgeyq/hotararea-nr-43-2020-privind-organizarea-si-functionarea-ministerului-mediului-apelor-si-padurilor?pid=309460231&d=2021-05-14#p-309460231) din Hotărârea Guvernului nr. 43/2020 privind organizarea și funcționarea Ministerului Mediului, Apelor și Pădurilor, cu modificările și completările ulterioare,

**ministrul mediului, apelor și pădurilor emite următorul**

**ORDIN:**

**Art. I.** – Alineatul (1) al articolului 85 din Instrucțiunile pentru evaluarea efectivelor unor specii de faună cinegetică admise la vânătoare și pentru reglementarea modului de stabilire a cotelor de recoltă pentru acestea, aprobate prin Ordinul ministrului mediului, apelor și pădurilor nr. 2847/02.11.2022, publicate în Monitorul Oficial al României Partea I, Nr.1.094 și 1094 bis din 14 noiembrie 2022, se modifică și va avea următorul cuprins:

(1) Pentru speciile de faună sedentară pentru care nu sunt determinate efective optime, stabilirea propunerilor de cote de recoltă se face folosind următoarea formulă:

**Cp = Cr x E1/ E2 ,** în care:

Cp = Cota de recoltă propusă spre avizare pentru sezonul de vânătoare viitor;

Cr = Exemplare recoltate în cadrul sezonului de vânătoare anterior ;

E1 = Efective evaluate în primăvara anului curent;

E2 = Efective evaluate în primăvara anului anterior;

**Art. II**. - Prezentul ordin se publică în Monitorul Oficial al României, Partea I.

**MINISTRUL MEDIULUI, APELOR ȘI PĂDURILOR**

**Barna TÁNCZOS**